Boek: Landbou Boerekos | Maroela Media
Boek: Landbou Boerekos
Landbou Boerekos is ŉ boek wat jou beste vriend in die kombuis gaan word. Dié boek is ingedeel volgens plaasprodukte en bevat ‘n wye verskeidenheid resepte met aspersies, appels, aartappels, bessies, dadels, droëbone, eiervrug, grenadella, hoender, heuning, kool, druiwe, eiers, om maar ŉ paar te noem, as hoofbestanddeel.
Dit is volgeprop met tydlose Boerekosresepte en bevat meer as 300 resepte vir alles van Varkskenkelpastei en liplekker beesstert tot ŉ magdom nageregte en gebak. Elke bestanddeel bevat resepte wat gepas is vir enige seisoen van die jaar, maar laat jou toe om te besluit waarvoor jy lus het. ŉ Uiters bruikbare boek, propvol inspirasie en die resepte is 100 % uitvoerbaar. Perfek vir die haastige kokke, werkende ouers en bedrywige huisvroue.
Arina het van kleins af ŉ passie vir kos. Haar loopbaan as kosjoernalis en-stilis het in die redaksiespanne van verskeie tydskrifte begin.
Sy is tans die kosredakteur van die tydskrif Landbouweekblad en ook redakteur van die gewilde kostydskrif Landbou Boerekos. Sy is die skrywer en medeskrywer van sewe resepteboeke.
Boek: Waar’s Willie? Wonderwêreld